1 தெசலோனிக்கர் 5:14-28

<br>அன்பர்களே! எங்களிடமிருந்து நீங்கள் பெற்றுக்கொண்ட முறைமையின்படி ஒழுகாமல் 
<br>சோம்பித்திரியும் எல்லா சகோதரர் சகோதரிகளிடமிருந்தும் விலகி நில்லுங்கள் என, 
<br>ஆண்டவர் இயேசு கிறிஸ்துவின் பெயரால் நாங்கள் உங்களுக்குக் கட்டளையிடுகிறோம். 
<br>எங்களைப்போல் ஒழுகுவது எப்படி என்பது உங்களுக்கே தெரியும். 
<br>ஏனெனில், உங்களிடையே இருந்தபோது நாங்கள் சோம்பித்திரியவில்லை. 
<br>எவரிடமும் இலவசமாக நாங்கள் உணவருந்தவில்லை. 
<br>மாறாக, உங்களுள் எவருக்கும் சுமையாய் இராதபடி, இராப்பகலாய்ப் பாடுபட்டு உழைத்தோம். 
<br>எங்களுக்கு வேண்டியதைப் பெற உரிமை இல்லை என்பதால் அல்ல, 
<br>மாறாக, நீங்களும் எங்களைப் போல நடப்பதற்காக உங்களுக்கு முன்மாதிரி காட்டவே இவ்வாறு செய்தோம். 
<br>'உழைக்க மனமில்லாத எவரும் உண்ணலாகாது' என்று நாங்கள் உங்களிடையே இருந்தபோதே உங்களுக்குக் கட்டளை கொடுத்திருந்தோம். 
<br>உங்களுள் சிலர் எந்த வேலையும் செய்யாமல் சோம்பேறிகளாகச் சுற்றித்திரிந்து, 
<br>பிறர் வேலையில் தலையிடுவதாகக் கேள்விப்படுகிறோம். 
<br>இத்தகையோர் ஒழுங்காகத் தங்கள் வேலையைச் செய்து, 
<br>தாங்கள் உண்ணும் உணவுக்காக உழைக்க வேண்டும் என 
<br>ஆண்டவர் இயேசு கிறிஸ்துவின் பெயரால் கட்டளையிட்டு அறிவுறுத்துகிறோம். 
<br>சகோதர சகோதரிகளே! நன்மை செய்வதில் நீங்கள் மனந்தளர வேண்டாம். 
<br>இத்திருமுகத்தில் நாங்கள் எழுதியவற்றிற்குக் கீழ்ப்படியாதோரைக் குறித்துவைத்துக்கொண்டு, 
<br>அவர்களோடு பழகாதிருங்கள். அப்பொழுதாவது அவர்களுக்கு வெட்கம் வரும். 
<br>ஆனாலும், அவர்களைப் பகைவர்களாகக் கருதாது, 
<br>சகோதரர் சகோதரிகளாக எண்ணி, அவர்களுக்கு அறிவுறுத்துங்கள். 
<br>அமைதியை அருளும் ஆண்டவர்தாமே எப்பொழுதும் எல்லா வகையிலும் உங்களுக்கு அமைதி அளிப்பாராக! 
<br>ஆண்டவர் உங்கள் அனைவரோடும் இருப்பாராக! 
<br>இவ்வாழ்த்தைப் பவுலாகிய நான் என் கைப்பட எழுதுகிறேன். 
<br>நான் எழுதும் திருமுகம் ஒவ்வொன்றுக்கும் இதுவே அடையாளம். 
<br>இதுவே நான் எழுதும் முறை. 
<br>நம் ஆண்டவர் இயேசுகிறிஸ்துவின் அருள் உங்கள் அனைவரோடும் இருப்பதாக!

உள்ளடக்கம்
எழுதப்பட்ட சூழலும் நோக்கமும்
ஆசிரியர்
ஒரு பகுதி